# Niamey

| Nijamej Niamey |
| --- |
| Niamey noćuNiamey noću |
|  |
| Koordinate: ﻿ / ﻿ |
| **Država** |  Niger
 |
|  |
| **Površina**  |
|  - **Ukupna** | 239,3 km²
 |
| **Visina** | 207
 |
|  |
| **Stanovništvo** (2001)
 |
|  - **Grad** | 707.951
 |
|  |
| **Vremenska zona** | UTC+1 (UTC+1)
 |
| Karta
 |
| Nijamejclass=notpageimage| Niamey na karti Nigera
 |

**Niamey** (fonetski: **Nijamej**) je glavni i najveći grad afričke države Niger. Grad ima 707.951 stanovnika.

## Geografija

Prizor iz centra grada
Nijamej se nalazi na krajnjem jugozapadu slabo naseljene saharske države Niger. Prostire se na površini od 250 km², na visorovni od 218 m nadmorske visine, duž obala rijeke Niger koja ga dijeli na dva dijela. Grad je se počeo formirati s istočne, lijeve obale rijeke, ali je danas njegov veći dio izgrađen na desnoj obali, nakon izgradnje mosta Kennedy 1970. godine. Od Nijameja nizvodno prema jugoistoku rijeka Niger jako meandrira i ima niz močvarnih otoka.

## Klima

Nijamej ima vruću pustinjsku klimu po Köppenovoj klasifikaciji klime, na grad padne od 500 do 750 mm kiše tokom cijele godine. Period kiša uglavnom počinje sa nekoliko oluja u maju, i obično traje od juna do početka septembra. Najviše kiše padne od kraja juna do sredine augusta, nakon toga praktički više nema oborina od sredine oktobra do aprila. U Nijameju je izuzetno vruće tokom cijele godine, prosječne mjesečne najviše temperature dosežu do 38 °C punih šest mjeseci u godini, i ne padaju ispod 32 °C. Za suše od novembra do februara, temperatura se noću zna spustiti na 14–18 °C.

| **Klimatološki medijani za Niamey** |
| --- |
| Mjesec
 | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina
 |
| Srednji maksimum (°C)
 | 32
 | 35
 | 39
 | 40
 | 40
 | 37
 | 34
 | 33
 | 34
 | 34
 | 36
 | 33
 | **36** |
| Srednji minimum (°C)
 | 16
 | 19
 | 23
 | 26
 | 28
 | 26
 | 24
 | 23
 | 24
 | 24
 | 19
 | 17
 | **22** |
| Precipitacija (mm)
 | 0
 | 0
 | 3,9
 | 5,7
 | 34
 | 68
 | 154
 | 170
 | 92
 | 9,7
 | 0,7
 | 0
 | **540** |
| *Izvor:*  |

## Historija

Nijamej je vjerovatno osnovan još u 18. vijeku, kao naselje afričkih naroda Fulbe i Zarma i bio je dugi niz godina naselje bez ikakvog značaja, sve dok Francuzi 1890. nisu uspostavili kolonijalni garnizon. Od tada se razvio u važni administrativno-vojnički centar za kontrolu tog dijela Afrike. Od 1926. je postao glavni grad kolonije Niger. Nakon Drugog svjetskog rata, grad se počeo eksplozivno brzo širiti, kad su se u njega stali doseljavati brojni nomadski stočari, trgovci i zanatlije iz Nigerije, Benina, Toga i Nigera. U današnjem Nijameju većinsko stanovništvo su pripadnici naroda Joruba i Hausa.

## Znamenitosti

Velika tržnica Nijameja
Najveća atrakcija Nijameja je nova Velika džamija podignuta uz pomoć Libije i brojne tržnice na otvorenom. U okviru Nacionalnog muzeja, djeluje i zoološki vrt, uz stalnu izložbu tradicionalne arhitekture i zanatstva.

## Stanovništvo

Rast stanovništva Nijameja (procjena)
| 1901 | 1930 | 1960 | 1980 | 2005
 |
| --- | --- | --- | --- | --- |
| 600 | 3 000 | 30 000 | 250 000 | 750 000
 |

## Privreda

Nijamej ima nešto malo industrije građevinskog materijala i keramike, ali većina njegovih stanovnika radi u uslužnom sektoru (trgovina i administracija). U gradu djeluje Univerzitet Niamey, osnovan 1971. godine, koji je uzdignut na univerzitetski nivo 1973. godine. Pored toga, u gradu od 1963. djeluje i Nacionalna škola za upravu. U Nijameju djeluje nekoliko istraživačkih instituta za geologiju i minerale, tropsko šumarstvo i poljoprivredu i veterinarstvo. Značajna institucija je Narodni muzej sa humanističkim institutima koji se bave proučavanjem i sakupljanjem usmene predaje. Grad ima međunarodni aerodrom Diori Hamani. Cestama je povezan s lukama na Atlanskom oceanu, u Beninu i Nigeriji.

## Reference

## Vanjske veze

* *Niamey* na portalu Encyclopædia Britannica (`en`)